ร้านนี้อยู่ในโครงการthe vue ครับ โครงการนี้จะอยู่ฝั่งตรงข้ามเยื้องๆหน่อยกะ Sena fest เสนาเฟส ครับ ข้ามสะพานสาทรมาแล้วชิดซ้ายตรงทางลงเลยครับ แล้วเลี้ยวซ้ายเลย จะเจอเสนาเฟส ตรงไฟแดงให้เลี้ยวซ้าย ตอนเลี้ยวซ้ายเนี่ยมองๆเลยครับอยู่ฝั่งตรงข้าม ให้ไปหาที่กลับรถเอาครับ ถ้ากลับรถมาแล้วสังเกตโรงแรมครับอยู่ข้างๆถัดจากโรงแรมเลย เลี้ยวเข้ามาลงใต้ดินมีที่จอดมากมายครับ เอาบัตรจอดไปปั้มที่ร้านได้เลย
ร้านจะอยู่ตรงแถวที่รับบัตรจอดรถเลยครับ

ร้านนี้ผมก็เคยทานมาอีกแล้วเหมือนกันวันนี้มาก็รอบที่สามได้เคยทานที่สาขาทองหล่ออยู่แต่รูปหายหมดแระ555

วันนี้ครับมาพร้อมของใหม่ที่นี่ คือจันทร์ถึงพุธ จะมีน้ำซุปต้มยำเพิ่มมา และกุ้งแม่น้ำ และมีซูชิหอยสังข์

ที่นี่บุฟเฟ่หัวละ690บาทเนตๆแล้วนะครับ

พวกซูชิจะมีเซตA เซตB นะครับ โปรดศึกษามาก่อนชอบเซตไหน มี3สาขาแต่ละที่จะเซตไม่เหมือนกัน วันนี้ผมมาที่นี่ เซตบี นะครับ เป็นเซตที่ผมชอบ เพราะมีปลาไหลนะครับ. ส่วนแซลมอนมี่ทั้งสองเซต ไม่ใช่เห็นเซตบีมีแซลมอนกะมะเขืออย่างเดียวแซลมอนสั่งได้หมดนะครับ

ชาบูที่นี่โอเค ไม่สิเรียกได้ว่าดีเลย แต่ที่โดดเด่นโดนกลบรัศมีชาบูหมด คือซูชิของที่นี่ อร่อยมาก ใช้ของดีด้วย จึงดีสำหรับๆหลายๆคู่ๆ เธอไม่กินปลาดิบก็กินชาบูไปซะ

ซุปที่นี่จะมีซุปหางวัว สุกี้ ชาบู น้ำซุปสุกี้นี่แนะนำเลย แถมวันนี้มีต้มยำเลยลอง

ซุปต้มยำที่นี่ ไม่ใช่ซุปต้มยำเหมือนพวกmkนะแบบนั้นไม่ไหว ที่นี่เค้าทำเอง.รสชาติโอเคเลย ยิ่งเอากุ้งลงไปต้มนี่บอกเลยน้ำจะข้นด้วยมันกุ้ง จนหลังจะออกเค็มมาก แต่เอาหมูไปจุ่มทานก็อร่อยดี

ส่วนกุ้งวันนี้บอกเลยตัวใหญ่เลยทีเดียว หัวกุ้งมันเยิ้มดูดได้บ้าง แนะนำให้แก่ตัวเปลือกส่วนลำตัวก่อนเอาลงไปต้ม เพราะตอนมันร้อนๆแกะลำบากร้อนมาก

ส่วนเนื้อวัวเค้าสั่งกัน ถ้าดูตามในรูปเมนู เนื้อวัวจะมีสามอย่าง ซ้ายสุดคือมันน้อยสุด ขวาคือมันเยอะสุด ซึ่งตัวมันน้อยคนสั่งกันเยอะคือjyo karubi ซึ่งจะมาชิ้นใหญ่กว่าตัวอื่น แนะนำให้จุ่มน้ำให้ร้อน แล้วเอามาจุ่มไข่ดิบ จะนุ่มมาก ไม่ก็ทานกะน้ำจิ้มที่นี่ น้ำจิ้มพอนซึที่นี่อร่อยดี

มาถึงตัวซูชิ ที่ผมเลือกเซตบีเพราะผมชอบทานซูชิปลาไหลมาก ติดใจเลย ซูชิที่นี่สั่งข้าวน้อยได้ แต่สั่งไม่มีข้าวไม่ได้ ทานๆไปเหอะครับมันทานคู่กันอร่อยดี ไม่ต้องกลัวไม่คุ้มหรอก ผมเห็นแต่ละคนที่มานี่ทานกันคนนึงไม่ต่ำกว่าสิบคำทั้งนั้น

ปลาไหลซูชิ ที่นี่ปลาไหลชิ้นใหญ่สะใจคำมันจะแน่นๆราดซอสมาอร่อยมาก

แซลมอนที่นี่ให้ชิ้นใหญ่ยาว ปิดข้าวมิดเลยทีเดียว สามารถสั่งแบบเบินไฟได้ครับ ซึ่งแบบเบินไฟเนี่ยทำให้เนื้อปลาเวลาเข้าปากจะละลายหายไปแบบแทบไม่ต้องเคี้ยวเลย

ผมมาทานจะเน้นสองอย่างนี้อันอื่นปะปรายครับ ลองสั่งทานดู 

น้ำนี่ก็มีให้เลือกเยอะครับ น้ำลิ้นจี่อร่อยดี มีน้ำชามะนาวที่เข้มข้นรู้สึกจะชงด้วยมะนาวจริงๆ ชาเย็น น้ำองุ่น น้ำพั๊น และก็น้ำอัดลม มีเครื่องทำกาแฟ โกโก้ด้วย

ส่วนของหวานมีผลไม้ พานาคอตต้า

การบริการเนื่องจากวันนี้เพิ่งเริ่มมีบริการน้ำต้มยำวันแรกเลยมีช้าบ้างนิดหน่อย โดยรวมบริการดี พนักงานพยายามเต็มที่

ผมมา11โมงดันมีคนมาทานเต็มร้านเหมือนกันนะเนี่ย

ร้านนี้ผมถูกใจมาก คุ้มค่ากะการมาทานแน่นอนครับ